ร้านนี้อยู่ค่อนข้างลึกลับซับซ้อนนะคะ เริ่มจากมาทางโรงแรมสิบแสนตรงสันผีเสื้อให้ตรงมาเรื่อยๆเลยร้านบ้านสวนศิลป์จนเจอตู้โทรศัพท์สาธารณะทางซ้ายให้เลี้ยวขวาข้ามสะพาน แล้วเลี้ยวซ้ายอีกทีตามทางไปเรื่อยๆจนมีทางเลี้ยวขวาให้ไปตามทางเลี้ยวเลยค่ะ จากนี้ก็ตรงไปเรื่อยๆผ่านสวนเข้าไปก็จะเจอบ้านสีชมพู ร้านนี้ไม่มีป้ายบอกนะคะ ต้องเสี่ยงทางเอาค่ะ 
เมนูอาหารคาวมีให้เลือกแค่ 3 อย่างนะคะ คือ ก๋วยเตี๋ยวแขก ก๋วยเตี๋ยวบกแล้วก็สลัดแขก รสชาติเข้มข้นใช้ได้ค่ะแต่ที่อยากจะแนะนำคือของหวานค่ะ บราวนี่ของเค้าอร่อยมาก เนื้อฉ่ำได้ใจสุดๆมาแล้วห้ามพลาดเลย ถึงร้านจะหายากไปนิด เดินทางไกลไปหน่อยแต่รับรองว่ามาแล้วคุ้มค่ะ